જો તમે ઘર બનાવડાવવાનું વિચારી રહ્યા હોવ તો સૌથી પહેલા એ વાતનું ધ્યાન રાખવું કે જમીનમાં રહેલા દોષયુક્ત પદાર્થોની શોધ અને ભૂમિ ખનન કઈ દિશામાં શરૂ કરવું. આ નિર્ણય લેવા માટે તમારે રાહુનું મુખ,પેટ અને પૂંછડીની સ્થિતિનું જ્ઞાન લેવું જરૂરી છે. કારણ કે સર્પાકાર રાહુ દરેક ભૂમિખંડમાં પોતાનું શરીર ફેલાવી બેઠેલો હોય છે. વાસ્તુશાસ્ત્ર પ્રમાણે ભૂખનન શરૂ કરતા પહેલા રાહુના શરીર પર પ્રહાર થયો તો ગુરુ સ્વામીનું અનિષ્ટ થવું લગભગ નક્કી છે. પરિણામે ભૂખનનની શરૂઆત ત્યાંથી જ કરવી જ્યાં રાહુના શરીરનો કોઈ અવયવ ન આવે.